****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/22-01/8**

**URBROJ: 2198-31-02-22-2**

**U Gračacu, 8. rujna 2022. g.**

**Z A P I S N I K**

11. sjednice Općinskog vijeća Općine Gračac 8. rujna 2022. g. s početkom u 17 sati u općinskoj vijećnici.

Sjednicom predsjedava predsjednica Općinskog vijeća Slavica Miličić koja pozdravlja nazočne, otvara sjednicu i poziva na utvrđivanje kvoruma:

NAZOČNI VIJEĆNICI: Rajko Obradović, Milorad Stanisavljević, Jovica Ilić, Rade Dubajić, Dajana Šušnja Jasenko, Tadija Šišić, Ružica Tulumović, Zlatko Burić, Viktor Kupčak, Slavica Miličić, Ankica Rosandić.

NENAZOČNI: Luka Radusin, Boban Brkić.

Nazočno je 11 od 13 vijećnika, stoga postoji kvorum za održavanje sjednice.

OSTALI NAZOČNI: Općinski načelnik Robert Juko, zamjenik općinskog načelnika iz reda pripadnika srpske nacionalne manjine Nebojša Rađenović, pročelnica Jedinstvenog upravnog odjela Općine Gračac Bojana Fumić, službenice Svjetlana Valjin, Nataša Tunjić i Anka Šulentić, direktor trgovačkog društva GRAČAC ČISTOĆA, Marko Gale.

Aktualni sat započinje u 17,06.

Rade Dubajić: treba ukazati na problematiku potpornog zida u Kunovcu, sasječeno sve i ostavljena građa, uraslo u travu, ljudi će tužiti, što se toliko kasni? Načelnik- Čistoća će to riješiti, Boban je rekao da se ostavi. Rade Dubajić- bit će kaos, neka zapale grane. Načelnik- poslat će se. Marko Gale- riješit će se, dobili smo sada novog vozača. Rajko Obradović- u vezi poljoprivrednog zemljišta, dokle se došlo sa sređivanjem papira? Načelnik: bile su izmjene zakona prije tri mjeseca, novi pravilnik o dokumentaciji prije nešto više od tjedan dana, tri mjeseca će nam produžiti rok. Rajko Obradović: da li će stići do 5 mjeseca iduće godine s natječajima? Načelnik- ne znam da li će sve katastarske općine, veće će vjerovatno ići prije. Ako bude sve išlo po planu, ovisi da li će biti primjedbi, županija će surađivati. Jovica Ilić- Vi ste sad rekli po novom pravilniku, da li se to mijenja svakih mjesec dana? Načelnik- mijenjaju se i zakoni, a tako onda i pravilnici. Anka Šulentić- uz izmjene zakona predviđeno je donošenje novog pravilnika, koji je tek oko 25. 8. usvojen. Dokumentaciju koju smo pribavili, a koja je starija od godine dana, moramo pribaviti ili novu ili očitovanja da nema promjena. Sada se moraju prikazati i granice građevinskih područja, što je novo. Jovica Ilić- da li ga onda svaki put morate mijenjati? Anka Šulentić- ako ga sada donesemo po važećem, to je to. Načelnik- planiramo do11 mjeseca, a onda natječaji. Tadija Šišić: da li se što radi i ima li se što u planu sa zgradama koje prijete prolaznicima počevši od Kremena, da se osiguraju, poruše, obnove? Načelnik- sve ono što je u okvirima zakona poduzimamo, sad je u tijeku rušenje objekta čiji su vlasnici Kvaternici, prijeti pješacima, mi smo krenuli u rušenje, one koje baš ne prijete ne možemo. Predsjednica- „Bure“ je kupio Kremen. Načelnik- g. Eškinja je dao projektantu projektni zadatak za taj objekt. Bojana Fumić- nisu u svim situacijama ispunjeni uvjeti za rušenje, negdje bi se trebalo sanirati, obnoviti, ne bi se smjelo rušiti. Jovica Ilić- vezano uz odvoz smeća, Mazin, 7. mjesec su dobili da je 4 puta odvezeno smeće, a čak i oni uz cestu tvrde da nije. I na Zrmanji navodno nije odvoženo. Načelnik- Zrmanja se odvozi svakih 15 dana. Hrvatske ceste rade most pa je za teretni promet bila zabrana. Čistoća je pregovarala da dopuste zbog odvoza jedan prolaz. Marko Gale- skenira se svaki kontejner, u Čistoći mogu provjeriti za svoju kantu. Mislim da 4 odvoza svakako ne idu, ide svaki drugi tjedan. Svaki kontejner ima bar kod. Načelnik- oko smeća se svi mi trebamo truditi i oko divljih odlagališta, sad ćemo i kamere postaviti. Ankica Rosandić- rješavanje pasa lutalica, 6 mjeseci neki psi lutaju po Gračacu, djeca dolaze, škola, djeca se boje, psi su veliki. Načelnik- iz azila dođu, psi odu. Nataša Tunjić: davali su im u hranu tablete, ali zavukli su se negdje. Ankica Rosandić: možda da ih netko namami? Bojana Fumić-ne smije to svatko raditi, a se ne koriste puške za omamljivanje. Viktor Kupčak- mi smo privatno neke pse preko ljudi zbrinuli, uštedjeli smo Općini, zbrinuli su ih ljudi, volonteri. Predsjednica Slavica Miličić- Općinsko vijeće dobilo je nekoliko pisama. Prvo je za cestu u selu Kom, Mira Fetahagić - pristupna cesta, naručila je sanaciju, kanal nije bilo moguće sanirati, prijeti opasnost urušavanja zbog oborinskih voda. Načelnik- bili smo pretprošle godine direktor i ja dolje, upoznala me s tim problemom, oni su tamo nešto planirali, neki kamp. Nešto je i asfaltirano, treba prvo i ucrtati. Čistoća može kanal, mi smo dogovorili da će Čistoća, no ona je desno od državne ceste samovoljno iskopala kanal. Predsjednica- a da je komunalno iskopalo onda bi moglo? Marko Gale- to je privatna čestica. Načelnik- put je u naravi, seoski, nije to problem, ali ako netko samovoljno iskopa kanal to je. Izaći ćemo na teren. Marko Gale- treba ucrtati put i kanal. Svjetlana Valjin- ova koja se koristi je privatna, ova koju bi radili novu je državna. Načelnik mi smo 17 tisuća kuna dali cestama da stave dio asfalta, dio su mještani. Predsjednica čita dopis Dragana Novakovića, Kijani 60, u pitanju je sanacija pristupnog puta do ceste- od glavne ceste do kuće u njegovu vlasništvu. Marko Gale- kuća je njegova, a put privatni. Predsjednica čita dopis Nene Rađenović i susjeda- u ulici u Kruškovačama nerazvrstana cesta je u lošem stanju, uskoro se neće moći proći niti osobnim vozilom. Već 6 godina traži asfaltiranje, navodi da su bili iz Općine i izmjerili i više se nitko nije javljao. Načelnik- kada dođe na red. Marko Gale- oborinski kanal smo riješili i slivnike napravili. Asfaltirana je, ali ima par rupa. Viktor Kupčak- na gornjem dijelu je malo veća rupa zbog voda. Mislim da je ona htjela sve da se asfaltira. Svjetlana Valjin- bez bankina voda sve odnosi. Predsjednica- da se ne događa uvijek sve isto. Rade Dubajić- ta cesta je mjerena, ali je dugačka pa je odlučeno da je prioritet da se prvo riješe ove koje uopće nemaju asfalt, netko mora odrediti prioritete i preuzeti na sebe odgovornost. Predsjednica- onda im možemo odgovoriti da ove godine ništa. Rade Dubajić- ili s cestama uz naše komunalno da pokrpaju rupe. Načelnik- možda nije fer, ali ima 4 km odavde gdje djeca idu u školu. Predsjednica- a što se tiče Glogova? Načelnik- naši su nešto proštemali. Marko Gale: malo su razbili kamen, još će se nasipati. Načelnik- jutros sam s Pajom Đekićem razgovarao. Predsjednica čita zahtjev vijećnika Rajka Obradovića za dodatnom dokumentacijom. Načelnik izjavljuje da je dokumentacija dostavljena, što Rajko Obradović potvrđuje. Aktualni sat završen je u 17, 40.

U pozivu za sjednicu predložen je:

**DNEVNI RED:**

1. Prijedlog Odluke o donošenju Strateškog programa razvoja Općine Gračac

za razdoblje od 2021.-2025. godine

1. Prijedlog Godišnjeg izvještaja o izvršenju Proračuna Općine Gračac za 1. 1. 2021. do 31. 12. 2021. godine
2. Prijedlog II. Izmjene i dopune Proračuna Općine Gračac za 2022. godinu
3. Prijedlog Odluke o izmjeni i dopuni Odluke o izvršavanju Proračuna Općine Gračac za 2022. godinu
4. Prijedlog Izmjene i dopune Programa građenja komunalne infrastrukture na području Općine Gračac za 2022. godinu
5. Prijedlog Izmjene i dopune Programa održavanja komunalne infrastrukture na području Općine Gračac za 2022. godinu
6. Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu
7. Prijedlog Izmjene i dopune Programa utroška sredstava šumskog doprinosa za 2022.
8. Prijedlog Izmjene i dopune Socijalnog programa Općine Gračac za 2022. godinu
9. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2022. godinu
10. Prijedlog Izmjene i dopune Programa javnih potreba u kulturi i religiji Općine Gračac za 2022. godinu
11. Prijedlog Izmjene i dopune Programa javnih potreba u sportu Općine Gračac za 2022. godinu
12. Prijedlog Odluke o izmjeni i dopuni Odluke o osnivanju Savjeta za zaštitu potrošača javnih usluga Općine Gračac
13. Prijedlog Odluke o imenovanju Etičkog odbora
14. Prijedlog Odluke o imenovanju Vijeća časti
15. Prijedlog Odluke o usvajanju Izvješća o korištenju proračunske zalihe
16. Prijedlog Programa poticanja razvoja poduzetništva za 2022. godinu
17. Prijedlog Odluke o davanju suglasnosti za provedbu ulaganja: Uređenje poučnog puta prema vrelu Zrmanje

Predsjednica Slavica Miličić predlaže dopunu dnevnog reda na način da se na početku uvrste točke 1-12. prijedlozi Odluka o izdavanju potvrda o mirnom posjedu. Čita obrazloženje koje glasi:

„Kao predsjednici Općinskog vijeća Općine Gračac službeno su mi se obratili nositelji dijela poljoprivrednih gospodarstava koji su u mirnom posjedu poljoprivrednog zemljišta na području Općine Gračac i koji ga koriste pretežno za uzgoj stoke krupnog i sitnog zuba. Oni su mi se obratili sa zahtjevom da sukladno pisanoj preporuci Ministarstva poljoprivrede, od 4. svibnja 2022. godine, dobiju Potvrdu o mirnom posjedu poljoprivrednog zemljišta u vlasništvu države na području Općine Gračac u 2021. godini. Dakle, Republika Hrvatska od 2000. godine postupanje i davanje u korištenje (najam) poljoprivrednog zemljišta u državnom vlasništvu uvjetuje donošenjem Programa raspolaganja poljoprivrednim zemljištem u vlasništvu Republike Hrvatske za područje Općine Gračac. (koji se donosi na temelju zakonskih i podzakonskih akata koji reguliraju korištenje poljoprivrednog zemljišta). Osim Općine Gračac i više od 40 % jedinica lokalne samouprave (gradovi i općine) nije donijelo ovaj Program te se poljoprivrednici koji se nalaze na tim područjima su u neravnopravnom položaju, odnosno oni ne bi mogli koristiti državno poljoprivredno zemljište da jedinice lokalne samouprave ne izdaju godišnje Potvrde o korištenju državnog poljoprivrednog zemljišta, a koje će se morati izdavati sve do donošenja Programa raspolaganja poljoprivrednim zemljištem u vlasništvu Republike Hrvatske u svim općinama i gradovima Republike Hrvatske. Ove godine Ministarstvo poljoprivrede je izdalo Preporuku, koju je potpisala ministrica Marija Vučković, Agenciji za plaćanje u poljoprivredi, ribarstvu i ruralnom razvoju navodi da su dokumenti na temelju kojih se evidentira korištenje poljoprivrednog zemljišta u ARKOD sustavu su izvaci iz zemljišnih knjiga i katastra, ovjereni ugovori o zakupu, dugogodišnjem zakupu, davanju na korištenje izravnom pogodbom, privremenom korištenju, prodaji, koncesiji ili plodouživanju, služnosti šumskog zemljišta ili darivanju, pravomoćna sudska odluka, drugo pravomoćno rješenje nadležnog tijela i drugo. Pod „i drugo“ obuhvaćaju se Potvrde koje izdaju jedinica lokalne samouprave za poljoprivrednike koji imaju sjedište/prebivalište u toj ili susjednoj jedinici lokalne samouprave. U Preporuci Ministarstva poljoprivrede se navodi da jedinica lokalne samouprave daje suglasnost/potvrdu, odnosno izrijekom se ne navodi koje je tijelo Općine (izvršno ili predstavničko) za to zaduženo. Članak 15. Statuta Općine Gračac navodi poslove iz nadležnosti Općine, a članak 31. stavak 3. Statuta omogućava Općinskom vijeću izvršavanja poslova i zadaća u slučaju kad zakonom ili propisom se ne može utvrditi nadležnost. Odnosno ne može se utvrditi da nadležnost za izdavanje ovih Potvrda ima načelnik Općine.

Podsjećam sve vijećnike Općinskog vijeća Općine Gračac na slijedeće: Općina Gračac nije donijela Program raspolaganja poljoprivrednim zemljištem u vlasništvu države za područje Općine Gračac. Općina Gračac nije na svom području omogućila poljoprivrednicima na temelju svojih zakonskih ovlasti korištenje poljoprivrednog zemljišta u vlasništvu države.

Prema indeksu razvijenosti Ministarstva regionalnog razvoja i Europskih fondova Općina Gračac je svrstana u skupinu 1. te se po pokazateljima razvijenosti nalazi na 519. mjestu, od ukupno 556. mjesta. Neomogućavanje korištenja poljoprivrednog zemljišta u državnom vlasništvu na području Općine Gračac predstavlja gospodarsku štetu i jedan je od razloga nedovoljne gospodarske aktivnosti. Neomogućavanje korištenja poljoprivrednog zemljišta u državnom vlasništvu na području Općine Gračac dovodi do neravnopravnog položaja gospodarskih subjekata i svih stanovnika Općine u odnosu na druga područja Republike Hrvatske. Isto tako korištenje poljoprivrednog zemljišta sprječava njegovu zakorovljenost i obrastanje višegodišnjim raslinjem, kao i smanjenje njegove plodnosti. Drugim riječima poljoprivredno zemljište koje se ne koristi postupno obrasta šumskim raslinjem i trajno mijenja svoju namjenu što nije u interesu Općine Gračac. Zbog ovih problema ja kao predsjednica Općinskog vijeća, ove godine sam nekoliko puta bila na sastancima u Zagrebu sa predstavnicima Ministarstva poljoprivrede i Agencije za plaćanje u poljoprivredi, ribarstvu i ruralnom razvoju te sam dobila uvjeravanja da će se poljoprivredno zemljište koje koriste naši poljoprivrednici upisati u ARKOD sustav u ovoj godini. U preambuli Potvrde se ne pozivamo na Preporuku jer ona nije zakonski akt (odnosno nije objavljena u Narodnim novinama). Stoga na temelju svega navedenog predlažem da se u Dnevni red unesu točke od 1 do 12, Potvrda o korištenju i mirnom posjedu poljoprivrednog zemljišta u vlasništvu Republike Hrvatske na području Općine Gračac za 12 OPG-a.“

Predsjednica je donijela Zahtjeve i nacrte Potvrda za sljedeće nositelje OPG-a: OPG Krasnodar Grcić, Opg Lukić Mirjana, OPG Tomislav Knežević, OPG Vojnović Miroslav, OPG ĐUKA Barbara Đorđić, OPG Ivica Ćubelić, OPG Dautović Bojan, OPG Dautović Goran, OPG Petar Mandić, OPG Zelengora, Dane Obradović, OPG Dolovi, Damjan Obradović i OPG Blanuša Dragosavac Nada. Nakon unošenja ovih točaka u Dnevni red uzet ćemo stanku od sat vremena dok se sva dokumentacija ne iskopira za sve vijećnike kako bi isti mogli raspraviti i usvojiti predložene potvrde.

Rasprava: Ankica Rosandić- može li to biti jedna točka? Tadija Šišić- zašto pojedinačno, dajmo generalnu suglasnost, da ne bi bilo poslije još nekih nakon izglasavanja svakog pojedinačnog. Predsjednica: onda neka ide pod 1. Prijedlog Odluke o izdavanju potvrda o mirnom posjedu poljoprivrednog zemljišta u vlasništvu RH na području Općine Gračac. Bojana Fumić: mogu li reći nešto o tome, mislim da to ne ide tako. Predsjednica- nema potrebe. Dajana Šušnja Jasenko- ima li to zakonsku osnovu? Načelnik- čuli ste od njihove pravnice u Ministarstvu poljoprivrede da ne možemo postupati. Predsjednica- rekla je ministrica da možemo pod točkom 5. Anka Šulentić- što kaže točka 5.? Predsjednica- ja predlažem da se njima izdaju potvrde. Ukoliko Ministarstvo ne odobri, ako ne prođe, ne prođe. Rajko Obradović- evo jedno pitanje, mi im potpišemo potvrde, što dalje? Predsjednica- oni to predaju u Agenciju, najbolje da se zajedno skupe. Ankica Rosandić- neće načelnik potpisati, nego predsjednica? Predsjednica- da. Milorad Stanisavljević- nema posljedica po Općinu i po načelnika, ne vidim zašto ne pokušati. Dajana Šušnja Jasenko: htjela sam prvo vidjeti, nisam protiv, ali ako ne postoji zakonska osnova pa da nalete na zid. Predsjednica- čita točku 5. Preporuke: „potvrda JLS da poljoprivrednik koristi zemljište u vlasništvu države po isteklom ugovoru o zakupu, koncesiji, dugogodišnjem zakupu i/ili sličnom obliku raspolaganja i da za zemljište JLS nije provela javni natječaj za zakup zemljišta u vlasništvu države“. Ministrica je rekla pod točkom 5. Ankica Rosandić- predsjednice, ne možete se tako ponašati. Ružica Tulumović- ponašanje predsjednice je sramotno, ne možete tako ignorirati pročelnicu, ne dozvoliti da govori nekome od koga ćete za par dana opet trebati savjet. Anka Šulentić- rekli smo da mogu jedino po točkom 5. oni kojima su istekli ugovori, ovo drugo se odnosi na ugovore o privremenom raspolaganju. Mirni posjed više ne postoji. Ovo se odnosi jedino na one koji su imali pravni osnov i da nije proveden natječaj. Dajana Šušnja Jasenko- nije problem izglasati, ali da se još jednom prije provjeri. Predsjednica- na sastanku su rekli može, na drugom sastanku gđa. Šulentić nije bila. Taj sastanak je bio u organizaciji Poljoprivredne komore i na njemu su sudjelovali naši poljoprivrednici. Predlažem da glasujemo. Rade Dubajić- ljudi su se snašli, upisali, dobili novce, država nije sankcionirala i uskratila nešto. Ne ulazim u to da li smatram da je to fer. Ne znam hoće li ih to staviti u neki položaj u odnosu na druge, ako im možemo izaći u susret ne vidim zašto ne bismo. Anka Šulentić- neće imati prednost. Rade Dubajić- ako smo mi u kapacitetu, zašto ne? Anka Šulentić- žao im je što nije vođen zapisnik u Ministarstvu, rečeno je i da će preko Poljoprivredne komore rješavati. Tadija Šišić- svjesni smo svi da je ovo populizam, ali ako smo u startu rekli da ćemo to podržati, daj Bože neka prođe.

Predsjednica Slavica Miličić predlaže nadopunu dnevnog reda samo jednom točkom, na način da to bude 1. točka: „Prijedlog Odluke o izdavanju potvrda o mirnom posjedu poljoprivrednog zemljišta u vlasništvu RH na području Općine Gračac“, a ostale točke pomiču se za jedno mjesto. Prijedlog izmjene i dopune dnevnog reda vijećnici s 11 ZA, nitko PROTIV, nitko UZDRŽAN (od ukupno 11 nazočnih vijećnika) jednoglasno usvajaju. Nakon toga vijećnici s 11 ZA, nitko PROTIV, nitko UZDRŽAN (od ukupno 11 nazočnih vijećnika) jednoglasno usvajaju dnevni red koji u cjelini glasi:

 1. Prijedlog Odluke o izdavanju potvrda o mirnom posjedu poljoprivrednog zemljišta

 u vlasništvu RH na području Općine Gračac

 2. Prijedlog Odluke o donošenju Strateškog programa razvoja Općine Gračac za

 razdoblje od 2021.-2025. godine

1. Prijedlog Godišnjeg izvještaja o izvršenju Proračuna Općine Gračac za 1. 1. 2021. do 31. 12. 2021. godine
2. Prijedlog II. Izmjene i dopune Proračuna Općine Gračac za 2022. godinu
3. Prijedlog Odluke o izmjeni i dopuni Odluke o izvršavanju Proračuna Općine Gračac za 2022. godinu
4. Prijedlog Izmjene i dopune Programa građenja komunalne infrastrukture na području Općine Gračac za 2022. godinu
5. Prijedlog Izmjene i dopune Programa održavanja komunalne infrastrukture na području Općine Gračac za 2022. godinu
6. Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu
7. Prijedlog Izmjene i dopune Programa utroška sredstava šumskog doprinosa za 2022.
8. Prijedlog Izmjene i dopune Socijalnog programa Općine Gračac za 2022. godinu
9. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2022. godinu
10. Prijedlog Izmjene i dopune Programa javnih potreba u kulturi i religiji Općine Gračac za 2022. godinu
11. Prijedlog Izmjene i dopune Programa javnih potreba u sportu Općine Gračac za 2022. godinu
12. Prijedlog Odluke o izmjeni i dopuni Odluke o osnivanju Savjeta za zaštitu potrošača javnih usluga Općine Gračac
13. Prijedlog Odluke o imenovanju Etičkog odbora
14. Prijedlog Odluke o imenovanju Vijeća časti
15. Prijedlog Odluke o usvajanju Izvješća o korištenju proračunske zalihe
16. Prijedlog Programa poticanja razvoja poduzetništva za 2022. godinu
17. Prijedlog Odluke o davanju suglasnosti za provedbu ulaganja: Uređenje poučnog puta prema vrelu Zrmanje

Primjedbi na zapisnik s prethodne sjednice nema te se isti smatra jednoglasno usvojenim.

**Ad/1.** Prijedlog Odluke o izdavanju potvrda o mirnom posjedu poljoprivrednog zemljišta u vlasništvu RH na području Općine Gračac. Tadija Šišić- mi ćemo izglasati, mi ćemo ovlastiti predsjednicu. Bojana Fumić- kako glasi prijedlog, nije dostavljen. Predsjednica iznosi prijedlog:

„Temeljem članka 15. i članka 31. st. 3. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18, 1/20, 4/21), Općinsko vijeće Općine Gračac na svojoj 11. sjednici održanoj 8. rujna 2022. godine donosi

Odluku o izdavanju potvrda o mirnom posjedu poljoprivrednog zemljišta

u vlasništvu RH na području Općine Gračac

Članak 1.

Donosi se odluka da predsjednica Općinskog vijeća potpisuje potvrde o mirnom posjedu poljoprivrednog zemljišta u vlasništvu Republike Hrvatske na području Općine Gračac.

Članak 2.

Ova Odluka stupa na snagu osmog dana nakon objave u «Službenom glasniku Općine Gračac».“

Ružica Tulumović- hoćemo li dobiti potvrde, ne treba pojedinačno nego obrazac? Predsjednica- može. Vijećnici pristupaju glasovanju te sa 10 ZA, nitko PROTIV, 1 UZDRŽAN (od ukupno 11 nazočnih vijećnika)- većinom glasova donose

**Odluku o izdavanju potvrda o mirnom posjedu poljoprivrednog zemljišta**

**u vlasništvu RH na području Općine Gračac**

koja se prilaže i sastavni je dio ovog zapisnika.

**Ad/2.** Prijedlog Odluke o donošenju Strateškog programa razvoja Općine Gračac za razdoblje od 2021.-2025. godine. Bojana Fumić ukratko iznosi osnovne podatke o Strategiji. Provedena je javna rasprava, neke primjedbe su uvažene, dostavljeno je i izvješće o tome. Predstavnica stručnog izrađivača nije mogla doći zbog drugih obveza, vijećnici su dobili dodatno pisano obrazloženje. Bilo bi dobro zbog toga ne odgađati usvajanje tako da dokument što prije stupi na snagu jer on je poveznica ne samo Općini, nego i privatnim prijaviteljima na razne natječaje koji se financiraju iz fondova EU. Prijava za raspravu nema. Vijećnici pristupaju glasovanju te s 8 ZA, nitko PROTIV, 3 UZDRŽANA (od ukupno 11 nazočnih vijećnika)- većinom glasova donose

**Odluku o donošenju**

**Strateškog programa razvoja Općine Gračac za razdoblje od 2021.-2025. godine**

koja se prilaže i sastavni je dio ovog zapisnika.

**Ad/3.** Prijedlog godišnjeg Izvještaja o izvršenju Proračuna Općine Gračac za 1. 1. 2021. do 31. 12. 2021. godine. Nebojša Rađenović javlja se da napušta sjednicu u 18, 25. U ime predlagatelja, općinskog načelnika, izvješćuje Nataša Tunjić: kratko obrazloženje, već je na prethodnoj sjednici sve obrazloženo i dostavljeno pisano. Prijava za raspravu nema. Vijećnici pristupaju glasovanju te sa 8 ZA, nitko PROTIV, 3 UZDRŽANA (od ukupno 11 nazočnih vijećnika)- većinom glasova donose

**Izvještaj o izvršenju Proračuna Općine Gračac za 1. 1. 2021. do 31. 12. 2021. godine**

koji se prilaže i sastavni je dio ovog zapisnika.

**Ad/4.** Prijedlog II. Izmjene i dopune Proračuna Općine Gračac za 2022. godinu. U ime predlagatelja, općinskog načelnika, izvješćuje Nataša Tunjić: proračun se ukupno povećava za 2 milijuna i 307 tisuća kuna. Predložena su smanjenja kod predstavničkog i izvršnog tijela, neće se nabavljati vozilo ove godine, kod Odjela se povećava zbog energenata, obnove zgrade, nabavke peći. Mijenjaju se i neki iznosi zbog realizacije, npr. izgradnja svlačionica i tribina; povećani su i troškovi proračunskih korisnika pojedinačno. Prijava za raspravu nema.

Vijećnici pristupaju glasovanju te s 8 ZA, 1 PROTIV, 2 UZDRŽANA (od ukupno 11 nazočnih vijećnika)- većinom glasova donose

**II. Izmjene i dopune Proračuna Općine Gračac za 2022. godinu**

koji se prilažu i sastavni su dio ovog zapisnika.

**Ad/5.** Prijedlog Odluke o izmjeni i dopuni Odluke o izvršavanju Proračuna Općine Gračac za 2022. godinu. Nataša Tunjić: mijenja se samo članak u kojemu je ukupan iznos, slijedom usvojenog rebalansa. Prijava za raspravu nema. Vijećnici pristupaju glasovanju te sa 8 ZA, 1 PROTIV, 2 UZDRŽANA (od ukupno 11 nazočnih vijećnika)- većinom glasova donose

**Odluku o izmjeni i dopuni Odluke o izvršavanju Proračuna Općine Gračac**

**za 2022. godinu**

koja se prilaže i sastavni je dio ovog zapisnika.

**Ad/6.** Prijedlog Izmjene i dopune Programa građenja komunalne infrastrukture na području Općine Gračac za 2022. godinu. Obrazlaže Svjetlana Valjin: neki radovi su u tijeku, za neke je provedena nabava, većina se sufinancira iz raznih fondova. Program je nešto povećan, vratili smo projekt sanacije divljih odlagališta na poljoprivrednom zemljištu. Za neke će možda barem krenuti javna nabava ove godine. Prijava za raspravu nema. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Izmjene i dopune Programa građenja komunalne infrastrukture na području Općine Gračac za 2022. godinu**

koje se prilažu i sastavni su dio ovog zapisnika.

**Ad/7.** Prijedlog Izmjene i dopune Programa održavanja komunalne infrastrukture na području Općine Gračac za 2022. godinu. Obrazlaže Svjetlana Valjin: osim promjena pojedinih iznosa, glavna je promjena to što sada održavanje javne rasvjete više nije preko vanjskih, nego putem našeg komunalnog poduzeća, od ove izmjene nadalje. I preporuke državne revizije su u tom smjeru. Prijava za raspravu nema. Vijećnici pristupaju glasovanju te s 8 ZA, nitko PROTIV, 3 UZDRŽANA (od ukupno 11 nazočnih vijećnika)- većinom glasova donose

**Izmjene i dopune Programa održavanja komunalne infrastrukture na području Općine Gračac za 2022. godinu**

koje se prilažu i sastavni su dio ovog zapisnika.

**Ad/8.** Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu. Svjetlana Valjin: promjene se uglavnom odnose na zadnji program zaštite okoliša i higijeničarsku službu. Prijava za raspravu nema. Vijećnici pristupaju glasovanju te s 8 ZA, nitko PROTIV, 3 UZDRŽANA (od ukupno 11 nazočnih vijećnika)- većinom glasova donose

**Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2022. godinu**

koje se prilažu i sastavni su dio ovog zapisnika.

**Ad/9.** Prijedlog Izmjene i dopune Programa utroška sredstava šumskog doprinosa za 2022.

Svjetlana Valjin: veće su uplate, više je sječe pa će biti do kraja godine nešto više od plana. Rade Dubajić- u kojim naseljima rasvjeta? Svjetlana Valjin: Kunovac, Kupirovo. Jovica Ilić- 10 kuna po kubiku ide. Kroz Mazin prođe 20 kamiona s prikolicama, ja bih taj novac za lokalne ceste. To je katastrofa. Svjetlana Valjin- ne bi smjeli, samo na nerazvrstane. Jovica Ilić- oni rade, zapošljavaju ljude, treba im onda napraviti cestu da mogu doći. Anka Šulentić- u Svetom Roku moraju cestu dovesti u prvobitno stanje oni koji zakupe šumu. Vijećnici pristupaju glasovanju te sa 8 ZA, 1 PROTIV, 2 UZDRŽANA (od ukupno 11 nazočnih vijećnika)- većinom glasova donose

**Izmjene i dopune Programa utroška sredstava šumskog doprinosa za 2022.**

koje se prilažu i sastavni su dio ovog zapisnika.

**Ad/10.** Prijedlog Izmjene i dopune Socijalnog programa Općine Gračac za 2022. godinu

Objašnjava Anka Šulentić: ove godine imamo novi Zakon o socijalnoj skrbi kojim su uvedene nove obveze lokalne samouprave. I ogrjev je sada trošak stanovanja. Sredstva su veća jer su veći i troškovi. Još nije objavljeno, ne zna se još dinamika. Troškove će nam država refundirati. Bojana Fumić- danas je tek bila odluka na Vladi za ovu godinu, do sada nije bilo uputa za ovu godinu. Uputama za izradu proračuna za 2023. navodi se da se to u našem proračunu neće prikazivati niti kao prihod niti kao rashod, nego će imati samo određeni tijek preko našeg računa, tako da ćemo možda i za ovu godinu opet mijenjati. Anka Šulentić- morat će se podnositi zahtjevi. Bojana Fumić- bilo bi bolje i operativnije da i te isplate idu preko Centara za socijalnu skrb, koji imaju sve evidencije i već vrše druge isplate. Prijava za raspravu nema. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Izmjene i dopune Socijalnog programa Općine Gračac za 2022. godinu**

koje se prilažu i sastavni su dio ovog zapisnika.

**Ad/11.** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2022. godinu. Anka Šulentić iznosi najbitnije promjene. Prijava za raspravu nema. Vijećnici pristupaju glasovanju te s 10 ZA, nitko PROTIV, 1 UZDRŽAN (od ukupno 11 nazočnih vijećnika)- većinom glasova donose

**Izmjene i dopune Programa javnih potreba u školstvu, predškolskom odgoju i obrazovanju za 2022. godinu**

koje se prilažu i sastavni su dio ovog zapisnika.

**Ad/12.** Prijedlog Izmjene i dopune Programa javnih potreba u kulturi i religiji Općine Gračac za 2022. godinu. Anka Šulentić: Povećava se za knjižnicu, manifestacije nešto manje. realizacija po natječajima za udruge je usklađena. Prijava za raspravu nema. Vijećnici pristupaju glasovanju te s 8 ZA, 2 PROTIV, 1 UZDRŽAN (od ukupno 11 nazočnih vijećnika)- većinom glasova donose

**Izmjene i dopune**

**Programa javnih potreba u kulturi i religiji Općine Gračac za 2022. godinu**

koje se prilažu i sastavni su dio ovog zapisnika.

**Ad/13.** Prijedlog Izmjene i dopune Programa javnih potreba u sportu Općine Gračac za 2022. godinu. Anka Šulentić: smanjena su sredstva koja su bila planirana pod točkom 1. Jovica Ilić: koji klubovi postoje u sportu? Anka Šulentić- sportske udruge: Nogometni klub „Velebit“, Pikado klub, MK Azalea. Rade Dubajić: može li bućanje? Anka Šulentić- ako se osnuje sportska udruga, upiše u registar i prijavi, to i nije loša ideja. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Izmjene i dopune**

 **Programa javnih potreba u sportu Općine Gračac za 2022. godinu**

koje se prilažu i sastavni su dio ovog zapisnika.

**Ad/14.** Prijedlog Odluke o izmjeni i dopuni Odluke o osnivanju Savjeta za zaštitu potrošača javnih usluga Općine Gračac. Bojana Fumić: prema mišljenju nadležnog ministarstva, Savjet ne bi trebao djelovati bez predstavnika udruge potrošača. Kako niti jedna od udruga s područja Zadarske županije nije htjela imenovati svog predstavnika, dobiveno je mišljenje da se može imenovati od strane udruge iz druge županije. Udruga „ZvoniMir“ iz Knina prihvatila je poziv i odredila svoju predstavnicu i zamjenicu, tako da će Savjet moći djelovati, iako mišljenje Savjeta nije obvezujuće za donositelja odluke. Prijava za raspravu nema. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Odluku o izmjeni i dopuni**

**Odluke o osnivanju Savjeta za zaštitu potrošača javnih usluga Općine Gračac**

koja se prilaže i sastavni je dio ovog zapisnika.

**Ad/15.** Prijedlog Odluke o imenovanju Etičkog odbora. Bojana Fumić objašnjava da je riječ o jednom od dva tijela koja je potrebno imenovati slijedom Kodeksa ponašanja članova Općinskog vijeća koji je usvojen na prethodnoj sjednici. Predsjednik Etičkoga odbora imenuje se iz reda osoba nedvojbenoga javnog ugleda u lokalnoj zajednici, ne može biti nositelj političke dužnosti, niti član političke stranke, odnosno kandidat nezavisne liste zastupljene u Općinskom vijeću, a članovi Etičkoga odbora imenuju se iz reda vijećnika Općinskog vijeća, jedan član iz vlasti i jedan iz oporbe. Milorad Stanisavljević ispred Kluba SDSS-DSS predlaže vijećnika Luku Radusina za jednog člana. HDZ i DP predlaže za članicu vijećnicu Ankicu Rosandić. Prijedloga za predsjednika nema. Budući da nema prijedloga za imenovanje Odbora u cijelosti, predlaže se odgoditi donošenje te odluke, kao i sljedeće, za drugu sjednicu, stoga općinski načelnik kao predlagatelj povlači prijedlog Odluke o imenovanju etičkog odbora.

**Ad/16** Prijedlog Odluke o imenovanju Vijeća časti- općinski načelnik kao predlagatelj povlači prijedlog do sljedeće sjednice.

**Ad/17** Prijedlog Odluke o usvajanju Izvješća o korištenju proračunske zalihe. Bojana Fumić: po novom Zakonu o proračunu obveza tromjesečnog izvještavanja o korištenju zalihe. Odobrena je trgovačkom društvu GRAČAC VODOVOD I ODVODNJA d.o.o. te Vatrogasnoj postrojbi Gračac, za potrebe navedene u izvješću. Kad se tijekom godine osiguraju sredstva za te rashode u proračunu, odluke o odobrenju stavljaju se van snage po sili zakona. Prijava za raspravu nema. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Odluku o usvajanju Izvješća o korištenju proračunske zalihe**

koja se prilaže i sastavni je dio ovog zapisnika.

**Ad/18.** Prijedlog Programa poticanja razvoja poduzetništva za 2022. godinu. Bojana Fumić objašnjava prijedlog, ispravlja se pogreška u pisanju u tablici čl. 5. na jednom mjestu „2021.“ ispravlja se na „2022“. Ove godine predlažu se tri mjere, najviše je sredstava predviđeno za mjeru 3. prema dosadašnjem interesu, to je subvencioniranje nabave i ulaganje u dugotrajnu imovinu. Viktor Kupčak- ovi koji se vraćaju iz inozemstva, mogu li to koristiti? Bojana Fumić- samo ne smije doći do dvostrukog financiranja. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Program poticanja razvoja poduzetništva za 2022. godinu**

koji se prilaže i sastavni je dio ovog zapisnika.

**Ad/19.** Prijedlog Odluke o davanju suglasnosti za provedbu ulaganja: Uređenje poučnog puta prema vrelu Zrmanje- Svjetlana Valjin: još 2020. projekt prijavljen na mjeru 7.4.1. i tada nam nije uspjelo, no prijava ne ide samo direktno preko Agencije za plaćanja nego i preko LAG-a u što smo se ove godine uključili. Ovo se uklapa u smjernice razvoja turizma, imamo već dugo projekt, no od 2020. inflacija je poskupjela sve. Krenuli smo u reviziju projekta, tek neki dan smo dobili novi po kojemu je sada iznos 735 tisuća kuna. Kroz mjeru možemo dobiti maksimalno 50 tisuća eura. Navodi i neke izmjene u prilogu- opis projekta koje su u međuvremenu nastale (točka 3. i 4. inovativnost stilska izmjena, greška u broju službenika, treba biti 7, koliko je trenutno, umjesto 8). Ima izmjena i oko naziva radnih mjesta. Sutra je rok za prijavu. Rade Dubajić: koja je pouka tih puteva? Predsjednica- za ljudi koji idu tamo, posjetitelji. Svjetlana Valjin- staze, signalizacija i drugo. Vijećnici pristupaju glasovanju te s 11 ZA, nitko PROTIV, nitko UZDRŽAN (od ukupno 11 nazočnih vijećnika)- jednoglasno, donose

**Odluku o davanju suglasnosti za provedbu ulaganja:**

**Uređenje poučnog puta prema vrelu Zrmanje**

koja se prilaže i sastavni je dio ovog zapisnika.

Sjednica se zaključuje u 19,17 h.

**ZAPISNIČAR: PREDSJEDNICA:**

**Bojana Fumić, mag. iur. Slavica Miličić**